Síðan 2014, tá ið lógin móti yvirgangi kom í gildi, hava myndugleikarnir misbrúkt lógina til at geva friðarligum aktivistum drúgva fongsulsrevsing. Verða tær tríggjar dømdar, kunnu tær fáa upp í 20 ára fongsul. Tað, sum higartil hevur spurst burturúr, er, at kanadiski sendiharrin er burturvístur úr Saudiarabia, flogferðslan millum londini er steðgað, og saudiarabisk lesandi í Kanada eru biðin um at sleppa sær úr landinum. Vit í Amnesty fegnast um, at Kanada hevur funnist at Saudiarabia, og vóna, at onnur lond fara at taka undir við atfinningunum, sum Kanada av røttum hevur sett fram. Heimurin má gevast at látast ikki at síggja, hvussu ið saudiarabiska stjórnin støðugt liggur eftir mannarættindastríðsfólki. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.